《九日登浮屠》
宋代·顾禧

浮屠百尺绝花尘，一望霜林暮色匀。
啸傲自然能远俗，步趋何色不随人。
参军帽落嘲谁解，□□□残草作茵。
却羡东篱陶处士，菊花犹插碧纱巾。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。